Lava domes - Jakob og Rasmus, 3.c

Lava domes  – af Jakob og Rasmus, 3.c

Lava dome betyder direkte oversat lava-kuppel, hvilket da også er en sigende beskrivelse af fænomenet: en vulkantype formet som en kuppel.

Vulkanen får form som en kuppel pga. lavaens relativt høje viskositet, som forhindrer lavaen i at flyde langt, før det størkner – den samme mekanisme, som finder sted ved dannelsen af keglevulkaner. Den høje viskositet skyldes et højt indhold af kvarts i lavaen.

Lava domes er dynamiske strukturer, som udvikler sig gennem tid gennem processer såsom vækst, ødelæggelse, hærdning og erosion. Lava domes’ vækst kan ske på to grundlæggende måder: indvendig og udvendig vækst.

Lava domes kan nå en højde på op til flere hundrede meter, og ifølge wikipedia er lava domes et slags biprodukt af keglevulkaner og er ofte placeret tæt op af disse.

Lava domes i udbrud kan forårsage meget kraftige eksplosioner, fordi der i magmakammeret opstår en kraftig komprimering af gasser, hvilket medfører en kraftig eksplosion, når gassen frigøres.

Vi vil forvente at kunne finde lava domes ved destruktive pladegrænser, typisk ved kontinentalplader. Dette bygger vi på vores viden om, at lava domes ofte ligger tæt op af keglevulkaner, som ligeledes ofte opstår ved destruktive pladegrænser, ved kontinentalplader. Lava domes’ opståen minder på mange måder også om keglevulkaners – høj viskositet i lavaen – hvilket vi ligeledes bygger vores forventning på.